《闻兄茂钦靖节蕲州报》
宋代·李大同

狼烽递驿浩茫茫，遂以孤城为国亡。骨肉空教撑远目，貔貅何自□岩疆。

飞缨惨绝羁南越，宝剑谁能借上方。挥泪汨罗招不得，恼人风雨旧池塘。

作者简介：宋婺州东阳人，字从仲。李大有弟。宁宗嘉定十六年进士。曾学于朱熹。历官右正言，首陈谨独之戒。累拜殿中侍御史，平心持衡，斥去党论。进工部尚书，以宝谟阁直学士知平江府。卒于家。有《群经讲义》。